Učenke in učenci, živjo!

Upam, da ste kljub občasnemu deževju bili čez vikend aktivni in vas sivo vreme ni preveč potrlo. V teh časih je potrebno ostati dobre volje, to pa najlažje naredimo tako, da smo aktivni. Tudi v tem skrajšanem tednu ne bomo pri miru.

Naj vas najprej povabim na tedenski projekt, ki se imenuje Mavrična pot. Vse o njem zveste s klikom na spodnjo povezavo. Pojdimo skupaj na zrak!

[MAVRIČNA POT](https://s.docworkspace.com/d/ADUSEabklplck5KPx5SdFA)

Če bo dežja vseeno preveč, bodo prav prišle vaje, ki jih lahko delate tudi doma. Pošiljam vam vaje za odbojko, ki sem jih pripravil že pred časom. Če nimate žoge za odbojko, lahko uporabite kakšno drugo žogo, le pretežka ne sme biti. V skrajnem primeru lahko vaje delate tudi z balonom.

[ODBOJKA DOMA 1. del](https://video.arnes.si/portal/asset.zul?id=I2GebSjXZiRVOhT4fUH2FFMu) [ODBOJKA DOMA 2. del](https://video.arnes.si/portal/asset.zul?id=E1d4bUgkkNcJ86cQkRCENMTl)

Prav zna priti tudi kašna vadba za moč, čeprav sem prepričan, da ste v teh mesecih postali že pravi mojstri pri sestavljanju različnih vaj za moč. Tokrat bomo za pomoč potrebovali stol, sedežno garnituro, ali pa nekaj podobnega, kar nam bo predstavljalo stopnico.

[VADBA DOMA s pomočjo stola](https://video.arnes.si/portal/asset.zul?id=J1kcaFqbjNYPsWHVBGphDPmc)

Kaj pa, če bi malo zaplesali. Ker smo v časih, ko je težko najti partnerja za ples, bomo tokrat kar sami zaplesali in to s pomočjo kvadrata. Gremo na plesišče!

[PLESNI KVADRAT](https://video.arnes.si/portal/asset.zul?id=GJKiADtvfIhWWkB8QfPOuLgR)

V četrtek se pričenja Svetovno prvenstvo v Biatlonu na naši Pokljuki. Da bomo nanj pripravljeni, na kakšen deževen dan, ko boste imeli nekaj časa, rešite Kahoot kviz na spodnji povezavi.

[BIATLON- kviz](https://kahoot.it/challenge/05895149?challenge-id=7b7879b6-2742-47a3-b1f6-3df8278b4038_1612817739655) PIN: 05895149

Verjamem, da bomo kmalu skupaj v šoli in upam, da se čas, ki ste ga morali preživeti doma, počasi izteka. Zdržite še malo, bodite dobre volje in aktivni!

Lep pozdrav!